Paġna fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32018M8784. Il-EUR-Lex hu l-aċċess fuq l-internet għal-liġi Ewropea. Il-produtturi tal-Unjoni jistgħu jressqu talba bil-miktub għal rieżami. Din it-talba trid tinkludi biżżejjed evidenza li l-iskadenza tal-miżuri aktarx twassal għall-kontinwazzjoni jew għar-rikorrenza ta' dumping u dannu. Jekk il-Kummissjoni tiddeċiedi li tagħmel rieżami tal-miżuri kkonċernati, l-importaturi, l-esportaturi, ir-rappreżentanti tal-pajjiż esportatur u l-produtturi tal-Unjoni se jkollhom iċ-ċans li jelaboraw, jirrifjutaw jew jikkummentaw dwar il-kwistjonijiet imsemmija fit-talba għal rieżami. Dan l-avviż huwa ppubblikat f'konformità mal-Artikolu 11(2) tar-Regolament (UE) 2016/1036. Dan l-avviż jikkonċerna l-impriżi li ġejjin: Elia System Operator N.V. / S.A. ("Elia", IL-BELĠJU), Eurogrid International CVBA ("Eurogrid", IL-BELĠJU). Elia takkwista, fis-sens tal-Artikolu 3(1)(b) tar-Regolament dwar l-Għaqdiet il-kontroll ta' Eurogrid kollha kemm hi. Il-konċentrazzjoni tkun ġiet imwettqa permezz ta' tibdil fl-istruttura tal-ishma tal-azzjonisti minoritarji. L-attivitajiet kummerċjali tal-impriżi kkonċernati huma: Wara eżami preliminari, il-Kummissjoni tqis li t-tranżazzjoni notifikata tista' taqa' fil-kamp ta' applikazzjoni tar-Regolament dwar l-Għaqdiet. Madankollu, id-deċiżjoni finali dwar dan il-punt hija riżervata. Il-Kummissjoni tistieden lil terzi persuni interessati biex jibagħulha l-kummenti li jista' jkollhom dwar l-operazzjoni proposta Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: SLCP Infrastructure I — B SARL, ikkontrollata minn Standard Life Aberdeen (ir-Renju Unit); Neptune (ir-Renju Unit), ikkontrollata b'mod konġunt mill-Carlyle Group CVC Capital Partners ("CVC") u China Investment Corporation ("CIC"); Standard Life Aberdeen, Neptune u PensionDanmark takkwista, fis-sens tal-Artikolu 3(1)(b) tar-Regolament dwar l-Għaqdiet il-kontroll ta' NGT kollha kemm hi. Il-konċentrazzjoni hija mwettqa permezz ta' xiri ta' ishma. L-attivitajiet kummerċjali tal-impriżi kkonċernati huma: Standard Life Aberdeen hija kumpanija dinjija tal-investiment attiva f'firxa wiesgħa ta' industriji; Neptune: tinvesti f'portafolli kbar taż-żejt u tal-gass li jistgħu jkunu disponibbli bħala riżultat tad-dinamika tas-suq tal-enerġija; PensionDanmark tiffunzjona bħala kumpanija azzjonarja li għandha s-sjieda ta' 100 % tal-ishma ta' PensionDanmark Pensionsforsikringsaktieselskab ("PD"). PD hija kumpanija Daniża tal-assigurazzjoni tal-ħajja b'responsabbiltà limitata li ma tagħmilx profitt u marbuta mas-suq tax-xogħol; NGT: it-tħaddim ta' sistema tat-trasport tal-gass naturali taħt il-baħar fuq il-blata kontinentali Netherlandiża u ta' stazzjon ta' trattament tal-gass f'Uithuizen. NGT tittrasporta u tipproċessa tal-gass naturali li jiġi estratt mill-blata kontinentali Netherlandiża u lil hinn. Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Il-Polonja Klassi 1.6 — Frott, ħaxix u ċereali, friski jew ipproċessati L-isem "Czosnek galicyjski" japplika għall-basal frisk tat-tewm komuni (Allium sativum L.). Dan jirreferi għat-tewm prodott permezz tal-kultivazzjoni tal-varjetajiet tal-"Harnaś" u tal-"Arkus". Il-karatteristiċi speċifiċi tal-"Czosnek galicyjski" huma dawn li ġejjin: Il-kontenut tas-sustanzi bijoloġiċi attivi u tal-karatteristiċi tipiċi morfoloġiċi: il-kulur tal-antoċjanina tal-qoxra (vjola-roża jew vjola), li tkopri mill-anqas 30 % tal-wiċċ tal-qoxra tas-snien; basla sferika b'dijametru ta' mhix inqas minn 50 mm; bejn wieħed u ieħor bejn 6 u 9 sinniet tewm għal kull basla; reżistenza għall-kesħa. tħawwil; irrigazzjoni, fetilizzazzjoni, miżuri ta' konservazzjoni; tagħlil; Ir-Reġjun ta' Małopolskie (il-muniċipalitajiet ta' Słomniki u Radziemice u l-komunitajiet fil-muniċipalità ta' Koniusza li ġejjin: Niegardów, Niegardów Kolonia, Piotrkowice Wielkie, Budziejowice u Muniaczkowice). Fuq kollox, l-ispeċifiċità taċ-"Czosnek galicyjski" ġejja mill-kwalitajiet u r-reputazzjoni tal-prodott. Il-karatteristiċi speċifiċi tal-"Czosnek galicyjski" huma dawn li ġejjin: Il-kwalità għolja u l-karatteristiċi speċifiċi ta' "Czosnek galicyjski" huma dipendenti fuq il-karatteristiċi tal-ħamrija u l-klima fiż-żona li fiha jiġi kkultivat u fuq l-għarfien espert tal-produtturi lokali. Dawn il-fatturi jingħaqdu u jirriżultaw f'tewm b'karatteristiċi fiżiċi, kimiċi u organolettiċi speċifiċi li jiddistingwuh minn prodotti oħra. Iċ-"Czosnek galicyjski" huwa kkaratterizzat minn kontenut għoli ta' allina, qoxra vjola-roża jew roża u basal kbir b'għadd żgħir ta' snien, minħabba li d-daqs tas-sinna individwali hu wkoll akbar minn dak ta' tipi oħra ta' tewm. Iż-żona ġeografika li fiha jiġi kkultivat iċ-"Czosnek galicyjski" tinsab fil-Galicia, parti mill-Polonja li kienet taħt il-ħakma Awstro-Ungeriża bejn l-1774 u l-1918. L-isem "Czosnek galicyjski" ġej minn dan l-isem storiku. Il-ħamrija fiż-żona ġeografika li fiha jiġi kkultivat iċ-"Czosnek galicyjski" hija rikka fil-materja organika (il-ħumus). Hija żona tar-rendzina b'valur għoli tal-pH li tirriżulta mid-diżintegrazzjoni tal-ġebla tal-ġir li tkopri biss wieħed fil-mija tal-Polonja u toħloq ta' mikroklima speċifika li fiha jiġi kkultivat it-tewm. Iż-żona hi kkaratterizzata minn ħamrija b'valur għoli tal-pH ta' xi pH 6.7-7.9. L-istaġun tat-tkabbir fiż-żona ddefinita f'(4), jibda ħafna qabel minn dak f'żoni ġirien. Il-kulur tal-qoxra li tkopri l-basal taċ-"Czosnek galicyjski" ġej kompletament mir-reazzjoni tal-ħamrija. Dan minħabba li fil-ħamrija newtrali, l-antoċjanina li hemm fil-basal tipproduċi l-kulur vjola-roża, filwaqt li l-alkalina tipproduċi ir-roża. Barra minn hekk, il-perjodu tat-tkabbir fiż-żona ġeografika msemmija f'(4) jibda eċċezzjonalment kmieni u jippermetti l-aħjar użu tal-ilma maħżun fil-ħamrija wara ix-xita u l-borra fix-xitwa. Dan huwa importanti ħafna fl-ewwel fażi tat-tkabbir, u partikolarment ta' benefiċċju għal speċijiet tal-basal bħalma hu t-tewm. Bħala riżultat, il-basal taċ-"Czosnek galicyjski" huwa ta' daqs kbir. L-għarfien espert tal-produtturi lokali għandu wkoll impatt kbir fuq il-kwalità taċ-"Czosnek galicyjski", kif jidher f'kull stadju tal-produzzjoni. L-għarfien espert tagħhom jinkludi l-għarfien meta huwa l-aħjar żmien għat-tħawwil, biex b'hekk il-pjanti jkunu jistgħu jiżviluppaw sew qabel ma tiġi l-ġlata. Wara l-preselezzjoni, il-produtturi jagħżlu il-materjal approvat (il-basliet). L-għażla tal-basal żerriegħa ta' daqs xieraq issir billi jinqasmu l-basliet fi snien individwali immedjatament qabel it-tħawwil. Dan jiggarantixxi rendiment għoli ta' kwalità tajba. Jekk il-ħamrija tkun niexfa wisq, il-produtturi jiddeċiedu jekk isaqquhiex peress li l-umdità tal-ħamrija lejn l-aħħar tar-rebbiegħa hija favorevoli għat-tkabbir tal-basal tat-tewm kbir b'kontenut għoli ta' allina — kompost organiku li jkun fih il-kubrit — li hu responsabbli għall-aroma qawwija u għat-togħma distintiva u punġenti. Bħala medja, il-kontenut tal-allina huwa ħamsa fil-mija ogħla mit-tewm tal-istess varjetajiet imkabbra f'postijiet oħra fil-Polonja. Għall-kultivazzjoni taċ-"Czosnek galicyjski" li jinvolvi l-varjetajiet b'zokk iebes tax-xitwa, ikun hemm bżonn ta' żieda. Il-proċess jinvolvi t-tneħħija tal-qoxra rqiqa mill-basal wara li jsir għanqud. Iż-żmien magħżul biex isir dan hija importanti ħafna, minħabba li t-tneħħija kmieni wisq tal-qoxra rqiqa twassal għat-tkabbir mill-ġdid filwaqt li tħalliha hemm fuq il-pjanta għal żmien sinifikanti jonqsu r-rendiment u l-kwalità tal-basal. Tradizzjonalment dan il-proċess isir bl-idejn li jfisser xogħol intensiv ħafna. Dan huwa l-uniku mod biex jiġi żgurat li kull pjanta tat-tewm tiġi pproċessata b'mod xieraq fl-istadju ta' tkabbir tagħha. Il-preċiżjoni ta' dawn il-proċessi tissejjes fuq it-tradizzjoni ta' din iż-żona, u l-effett tagħha fuq il-kwalità tal-prodott ma jkunx negliġibbli. Wara li jinqata' u jitnixxef, iċ-"Czosnek galicyjski" jitnaddaf bir-reqqa bl-idejn, u b'hekk jitneħħew il-qoxra maħmuġa u l-fdal tal-għeruq u l-weraq. It-trattament tat-tewm b'dan il-mod jiżgura li jibqa' tajjeb u jżomm it-togħma bnina u l-proprjetajiet djetetiċi. It-tnixxif f'temperatura u ċ-ċirkolazzjoni tal-arja ġusti jaffettwa l-istabbiltà tas-sustanza attiva prinċipali taċ-"Czosnek galicyjski", jiġifieri l-allina. Minħabba li hemm kundizzjonijiet tal-ħamrija u tal-klima għat-tkabbir tat-tewm, flimkien mal-għarfien espert konsiderevoli tal-produtturi lokali, iż-żona ġeografika definita f'(4) fiha l-akbar żona tal-kultivazzjoni ta' din il-pjanta fil-Polonja. Ir-reputazzjoni tal-"Czosnek galicyjski" Sa mis-seklu sbatax insibu referenzi għall-kultivazzjoni taċ-"Czosnek galicyjski" fiż-żona ġeografika. Fix-xogħol tiegħu "Zielnik herbarzem z języka łacińskiego zowią ..." ippubblikat fl-1613, Szymon Syreński, magħruf ukoll bħala Syreniuszem, professur fl-Akkademja ta' Krakovja, botaniku, tabib u x-xjenzat li eżamina l-kwalitajiet mediċinali tal-pjanti, iddeskriva 756 speċi ta' pjanti li jinsabu fin-Nofsinhar tal-Polonja. F'dan il-ktieb, l-awtur isemmi t-tewm aktar minn mitt darba bħala pjanta disponibbli faċilment fil-viċinanzi ta' Krakovja (jiġifieri ċ-"Cznosek galicyjski" jew it-tewm ta' Galicia), u tajjeb ħafna għal skopijiet mediċi. Ir-relazzjoni bejn iċ-"Czosnek galicyjski" u ż-żona tal-produzzjoni tiegħu, u r-reputazzjoni tiegħu huma wkoll ikkonfermati b'leġġenda li tgħid li n-nies kienu jiġu għall-fieri u s-swieq lokali għal ponn melħ u sinna tewm. Hu probabbli ħafna li t-tewm kellu reputazzjoni sinifikanti għaliex Jan Chryzostom Pasek, ġurnalista fil-perjodu Barokk, b'ċajta kiteb fil-memoirs tiegħu li minħabba t-tewm, li kellu togħma aħjar mill-varjetà Ungeriża, li l-Prinċep tat-Transilvanja, George Rákóczi, invada l-Polonja fl-1657. Sadanittant, Zbigniew Morstin, figura letterarja Barokka li kien preżenti meta l-Iżvediżi assedjaw Krakovja (belt fir-reġjun ta' Małopolskie, fejn hemm iż-żoni li fihom jitkabbru ċ-"Czosnek galicyjski") fl-1655, kiteb xi versi li fihom faħħar il-virtujiet tat-tewm li skont dawn il-linji kien jispikka fost il-ħxejjex u r-rimedji flimkien mal-basal u r-ravanell. Ir-reputazzjoni taċ-"Czosnek galicyjski" fiż-żona ġeografika definita f'(4) tkompli tissaħħaħ bil-fatt li r-Reġjun ta' Małopolskie, sa mill-2007, kull Lulju/Awwissu, organizza Festival tat-Tewm. Dan jikkonferma li dan it-tewm igawdi stima kbira mill-bdiewa lokali u għandu potenzjali kbir. Fil-Festival tat-Tewm ikun hemm platti u prodotti li fihom iċ-"Czosnek galicyjski" hu l-ingredjent prinċipali u jiġu organizzati kompetizzjonijiet għall-aktar dekorazzjoni attraenti magħmula miċ-"Czosnek galicyjski" u l-itqal malji tat-tewm. Dan kollu jseħħ bl-involviment tal-awtoritajiet provinċjali, l-assoċjazzjonijiet tal-bdiewa u tal-produtturi u ta' dak li fil-Polonja hu ekwivalenti għall-Istitut tan-Nisa. Ristoranti lokali joffru wkoll platti preparati bl-użu taċ-"Czosnek galicyjski". L-importanza tal-produzzjoni taċ-"Czosnek galicyjski" fiż-żona ġeografika li fiha jitkabbar tiġi enfasizzata fil-mezzi tax-xandir lokali, li jirreferu għat-tradizzjoni tal-kultivazzjoni u l-għarfien tal-produtturi, u permezz ta' miżuri meħuda biex tiżdied id-disponibbiltà tal-prodott u titrawwem it-tradizzjoni tal-kultivazzjoni taċ-"Czosnek galicyjski" f'dan il-qasam. Informazzjoni dwar iċ-"Czosnek galicyjski" ixxandret fuq televiżjonijiet reġjonali u artikli ta' interess dwaru għall-komunità lokali ġew ippubblikati fl-istampa lokali, b'mod partikolari fir-rigward tal-akkwist ta' stabbilimenti ġodda tal-bejgħ, l-attivitajiet tal-assoċjazzjoni tal-produtturi taċ-"Czosnek galicyjski", u r-rapporti dwar il-Festival tat-Tewm tar-Reġjun Małopolskie. Ġie ppubblikat materjal ta' informazzjoni u ta' promozzjoni dwar iċ-"Czosnek galicyjski", bħalma huma fuljetti. Ġie prodott wkoll logo speċjali esklussivament għaċ-"Czosnek galicyjski". Dan jidher fuq il-materjal promozzjonali u f'postijiet fejn jinbigħ iċ-"Czosnek galicyjski", inkluż menus f'ristoranti fejn jintuża l-prodott. Iċ-"czosnek galicyjski" huwa ferm importanti għall-abitanti taż-żona ġeografika definita f'(4), prinċipalment dan jixhduh il-kwantitajiet kbar tal-pjanta prodotta u fornuta. (it-tieni subparagrafu tal-Artikolu 6(1) ta' dan ir-Regolament) L-"Absinthe de Pontarlier" jaqa' taħt il-kategorija "Xorb spirituż ieħor" tal-Anness III tar-Regolament (KE) Nru 110/2008. L-"Absinthe de Pontarlier" huwa xarba spirituża ta' kulur isfar ċar li jxaqleb fl-aħdar, trasparenti u mingħajr depożitu. Meta jiżdied l-ilma miegħu għall-konsum, il-kulur jinbidel f'dak tal-opal li jixbaħ l-avorju u jiċċajpar u b'hekk isir opak. Jekk il-prodott jitħalla jimmatura fl-injam għal bosta xhur, il-kulur isir aktar skur u dehbi, it-togħma tal-ħlewwa (aniżetta) tonqos u tispikka aktar t-togħma tal-assenzju, u l-prodott isir aktar ħelu. Meta jitqiegħed fis-suq għall-konsumatur, ix-xarba spirituża jkun fiha mill-inqas 20 milligramma tujon f'kull litru. Il-qawwa alkoħolika skont il-volum hija ta' 45 % jew aktar. Ma huwa awtorizzat l-ebda fertilizzant jew erbiċida. It-tnixxif isir b'mod naturali mingħajr fann u mingħajr ventilazzjoni mekkanika. Il-pjanti ma għandhomx jiġu esposti għax-xemx. Il-pjanti u ż-żrieragħ differenti li jintużaw fid-distillazzjoni tax-xarba spirituża jiġu mmaċerati f'taħlita ta' alkoħol etiliku ta' oriġini agrikola u ilma. Il-pjanti differenti li jintużaw għall-kulurazzjoni tax-xarba spirituża jiġu mmaċerati f'mezz alkoħoliku. L-użu tal-estratti tal-pjanti (inklużi dawk naturali) huwa projbit. It-taħlita li trid tiġi mmaċerata għad-distillazzjoni jrid ikun fiha l-assenzju (Artemisia absinthium L.) u ż-żerriegħa tal-anisi (Pimpinella anisum). L-assenzju tal-pontique (Artemisia pontica) u l-issopu (Hyssopus officinalis) iridu jintużaw fl-infużjoni għall-kulurazzjoni. Il-melissa (Melissa officinalis), il-bużbież (Foeniculum vulgare) u n-nagħniegħ (Mentha spp) huma awtorizzati fil-limitu massimu totali ta' 5 kilogrammi għal kull ettolitru ta' alkoħol pur ta' maċerat. Pjanti aromatiċi oħra, għajr il-ħlewwa stellata li hija projbita uffiċjalment, huma awtorizzati sal-limitu massimu totali ta' kilogramma għal kull ettolitru ta' alkoħol pur ta' maċerat. Id-distillazzjoni tal-assenzju u tal-anisi hija obbligatorja. Il-lampiki jridu jkunu tar-ram. Għandhom kapaċità massima ta' 3 000 litru kull waħda. Id-distillazzjoni tista' tinkludi diversi passi suċċessivi. Il-kulurazzjoni hija obbligatorja. Din issir esklużivament billi jiżdied id-distillat miksub b'mod konformi mal-punt 5.4 hawn fuq: ta' pjanti li jagħtu l-kulur, jew ta' infużjoni ta' kulurazzjoni, kif definita fil-punt 5.3, li l-volum tagħha ma jkunx aktar minn 2 % tal-volum tal-prodott lest. Iż-żieda tal-qawwa alkoħolika skont il-volum, jiġifieri biż-żieda tal-alkoħol etiliku ta' oriġini agrikola, hija projbita wara d-distillazzjoni. Ix-xarba spirituża tista' tiġi dolċifikata fil-limitu massimu ta' 35 gramma għal kull litru tal-prodott espress bħala zokkor invertit. Ix-xarba spirituża tista' titħalla timmatura fl-injam. Il-prodott jista' jiġi deskritt bħala matur fuq it-tikketta biss jekk il-maturazzjoni fl-injam iebes iddum mill-inqas sitt xhur f'kontenituri tal-ballut b'kapaċità massima ta' 600 litru kull wieħed. It-tul minimu definit hawn fuq għandu jitwettaq mingħajr interruzzjoni, għajr għall-operazzjonijiet meħtieġa għall-manifattura tal-prodotti. It-tnaqqis tal-qawwa alkoħolika, il-maturazzjoni jekk ikun hemm, u l-ibbottiljar jitwettqu fl-istess sit fejn tkun saret id-distillazzjoni biex tkun tista' ssir verifika tal-konformità tagħhom mal-Ispeċifikazzjoni tal-Prodott, permezz tal-kontroll imsaħħaħ tal-karatteristiċi analitiċi u organolettiċi tal-prodotti ppakkjati. Dan ir-reġjun għandu karatteristiċi morfoloġiċi, klimatiċi u pedoloġiċi omoġenji: huwa altipjan b'ħamrija ħafifa u superfiċjali, li l-profondità tagħha ma taqbiżx it-30 sal-40 cm. Il-ħamrija hija alkalina ħafna, taflija u ramlija, b'ħafna ġebel tal-ġir u ma tantx iżżomm l-ilma. L-altitudni ta' 750-900 metru tippermetti li jkun hemm temperaturi raġonevolment moderati fis-sajf, u t-temperatura medja tul is-sena hija ta' bejn 7 °C u 8 °C. Il-preċipitazzjoni tvarja bejn 1 400 u 1 600 millimetri fis-sena u tiżdied ftit minħabba l-għoljiet fil-viċin. Ir-reġjun ta' Pontarlier huwa territorju fost l-aqwa għall-kultivazzjoni tal-pjanta "assenzju". Bosta testi juru li fis-seklu 18 kienet teżisti xarba msejħa "élixir d'Absinthe" fir-reġjun ta' Pontarlier, li kienet tintuża b'mod partikolari għall-kwalitajiet mediċinali tagħha. Fl-14 ta' Frar 1805, il-maġġur DUBIED ittrasferixxa l-produzzjoni tiegħu mill-Val-de-Travers, fuq in-naħa l-oħra tal-fruntiera Żvizzera, sa Pontarlier. Minn din id-data, l-għadd ta' distilleriji żdiedu f'Pontarlier u fil-viċinat tiegħu, biex ilaħħqu maż-żieda fil-konsum tal-Absinthe. Fil-bidu tas-seklu XX kien hemm 25 distillerija. Fl-1907, l-industrija tal-assenzju kienet timpjega aktar minn 3 000 persuna fid-distrett. Fl-1914, il-produzzjoni ta' kuljum kienet ta' 66 000 litru. Bi ftit inqas minn terz tal-produzzjoni nazzjonali, Pontarlier kienet il-kapitali tal-Absinthe. Sa mill-ewwel nofs tas-seklu XIX, l-Absinthe de Pontarlier kien jiġi esportat fid-dinja kollha (fl-Afrika, fl-Amerika, fiċ-Ċina...). Id-dinja artistika Pariġina ta' dik l-epoka pparteċipat b'mod attiv ħafna biex kiber l-entużjażmu għall-assenzju. Minħabba dan is-suċċess bdew jidhru fis-suq bosta prodotti ffalsifikati. Kienu xarbiet tal-assenzju ta' kwalità medjokri, mhux distillati, prodotti bil-massa permezz tal-maċerazzjoni ta' pjanti f'alkoħol mhux imsaffi jew bl-użu ta' essenzi. Xarbiet bħal dawn kien fihom bosta komponenti li jagħmlu l-ħsara, li kienu ġejjin mill-alkoħol u miż-żjut tqal li jinsabu fl-essenzi. Sabiex jippreżervaw l-immaġni tal-assenzju – li kienet mhedda minn dawn il-prodotti – u biex jisfruttaw ir-reputazzjoni tal-Absinthe magħmul f'Pontarlier, il-25 manifattur tal-likuri tar-reġjun għamlu ħilithom biex jippromwovu l-oriġini tal-assenzji tagħhom billi, mill-1905, bdew jiktbu fuq kull tikketta l-kelma "Pontarlier". Sa tmiem is-seklu XIX, id-distilleriji ta' Franza kollha kienu jużaw il-pjanti tal-assenzju tal-Haut-Doubs. L-għarfien u l-metodi komplew jintirtu matul il-perjodu ta' projbizzjoni tal-"Absinthe" bis-saħħa tal-produzzjoni ta' diversi tipi ta' ħlewwa bil-metodi u l-materjali użati qabel l-1915 fil-produzzjoni tal-"Absinthe". Bil-kontra għall-pastis, li huwa taħlita ta' alkoħol u ta' estratti ta' ħlewwa u ta' għud is-sus, ix-xarba tal-ħlewwa manifatturata f'Pontarlier mill-1921 hija ħlewwa distillata (prodotta permezz ta' distillazzjoni mill-ġdid ta' alkoħol newtrali fil-preżenza tal-ħlewwa) manifatturata abbażi tal-anisi. Matul dan il-perjodu mill-inqas tliet marki ta' ħlewwa distillata f'Pontarlier kellhom referenza għall-oriġini tagħhom minn "Pontarlier" fuq it-tikketta tagħhom. Din ix-xarba tal-ħlewwa, b'mod komuni msejħa "Pont", hija prodotta f'Pontarlier fl-istess stabbiliment, bl-istess materjali u bl-istess metodi tal-"Absinthe" prodott qabel l-1915. Ir-"riċetta" biss kellha tinbidel bit-tneħħija tal-assenzju u l-pjanti li jagħtu l-kulur aħdar minħabba li l-leġiżlazzjoni tal-1921 kienet timponi li x-xarbiet tal-ħlewwa ma kellux ikun fihom l-assenzju u ma kellhomx ikunu ħodor. Din il-ħlewwa distillata għadha tiġi prodotta f'Pontarlier. Mill-1988 meta x-xarbiet spiritużi abbażi tal-assenzju ġew awtorizzati mill-ġdid, fir-reġjun ta' Pontarlier reġgħet bdiet titkabbar il-pjanta u reġgħet bdiet tiġi prodotta din ix-xarba spirituża, skont dawn it-tradizzjonijiet li komplew għaddejjin maż-żmien. Mill-2002 f'Pontarlier, kull sena jsir avveniment kulturali kbir matul l-"Absinthiades" iddedikat lill-assenzju, kompetizzjoni li tiġbor l-"absinthes" kollha tad-dinja (Ingliżi, Żvizzeri, Ċeki, Ġermaniżi...) ikkummerċjalizzati fi Franza. Bejn l-2002 u l-2014 l-"Absinthe de Pontarlier" kisbu 13-il medalja tad-deheb, 6 tal-fidda u 6 tal-bronż. Bejn l-2012 u l-2015 l-"Absinthe de Pontarlier" kisbu 5 medalji tad-deheb, waħda tal-fidda u waħda tal-bronż. Fl-2009 nħolqot ir-"Route de l'absinthe" (Ir-Rotta tal-Assenzju) li tibda minn Pontarlier fi Franza u tispiċċa f'Val-de-Travers fl-Iżvizzera, u b'hekk tfakkar l-oriġini storika tal-"Absinthe". L-"Absinthe de Pontarlier" huwa xarba spirituża ta' kulur isfar ċar li jxaqleb fl-aħdar, trasparenti u mingħajr depożitu. Meta jiżdied l-ilma miegħu għall-konsum, il-kulur jinbidel f'dak tal-opal li jixbaħ l-avorju u jiċċajpar u b'hekk isir opak. L-"Absinthe de Pontarlier" għandu aromi li jfakkru r-riħa li terħi l-pjanta tal-assenzju meta tinħasad. Biex jiġu ppreservati dawn l-aromi, l-"Absinthe de Pontarlier" fih mill-inqas 20 milligramma ta' tujon f'kull litru. Jekk il-prodott jitħalla jimmatura fl-injam għal bosta xhur, il-kulur isir aktar skur u dehbi, it-togħma tal-ħlewwa (aniżetta) tonqos u tispikka aktar t-togħma tal-assenzju, u l-prodott isir aktar ħelu. It-tradizzjoni trid li l-Absinthe de Pontarlier jiġi servut biz-zokkor maħlul fih, biex ineħħi t-togħma ftit morra li setgħet tikkawża d-distillazzjoni tal-ħlewwa. Il-kwalità organolettika tal-Absinthe de Pontarlier hija bbażata fuq: il-pjanta tal-assenzju, ikkultivata fiż-żona ġeografika ddefinita il-proċess ta' manifattura, li ilu jintuża għal aktar minn żewġ sekli mid-distillaturi ta' Pontarlier Ir-riħa tal-assenzju hija aktar delikata u kkonċentrata fir-reġjuni fejn il-klima u l-ħamrija huma inqas favorevoli għat-tkabbir tiegħu. L-Haut-Doubs minn dejjem kien magħruf għall-kultivazzjoni tal-pjanti aromatiċi. L-effetti tal-klima kontinentali u tar-riżalt, li huma qawwija biżżejjed biex joħorġu l-aromi tal-pjanta u fl-istess ħin dgħajfa biżżejjed biex jippermettu t-tkabbir ideali tagħha, isibu bilanċ perfett. B'mod partikolari għall-assenzju, b'miraklu l-Haut-Doubs jiġbor it-tliet fatturi ewlenin li jippermettu t-tkabbir u t-togħma tal-pjanta: l-altitudni, il-klima kontinentali u ħamrija ftit profonda. L-użu antik ħafna tal-pjanta f'dan ir-reġjun fil-fatt jindika li hija pjanta indiġena. Hemm dettall tal-klima li huwa wkoll importanti fir-rigward tal-prattiki tal-kultivazzjoni: it-tnaqqis fil-preċipitazzjoni f'Lulju jikkorrispondi eżattament mal-perjodu tal-ħsad tal-assenzju li jeħtieġ temp xott. Il-pjanti tal-assenzju kkultivati u mnixxfa fiż-żona ddefinita skont il-metodi deskritti hawn fuq, għandhom konċentrazzjoni ta' żjut essenzjali li jagħtu lix-xarba spirituża aroma intensa u friska bla paragun. Huma meħtieġa proċeduri differenti meta tintuża din il-materja prima kkonċentrata: id-distillazzjoni li tneħħi t-togħma morra tal-assenzju; din hija obbligatorja, il-preżenza tal-anisi fit-taħlita li tiġi ddistillata, li tneħħi ftit mit-togħma qawwija tal-assenzju. Il-bilanċ aromatiku tal-"Absinthe de Pontarlier" huwa kumpless u fraġli fl-istess ħin. Il-kisba ta' din l-aroma tiddependi fuq il-kompożizzjoni inizjali tal-pjanti użati kif ukoll fuq il-proporzjon bejn iż-żjut essenzjali differenti u b'mod partikolari t-tujon li l-kontenut minimu tiegħu ġie definit f'konformità mal-karatteristiċi tal-prodott. Il-konċentrazzjoni tal-komposti volatili diversi li jikkontribwixxu għall-bilanċ aromatiku tal-"Absinthe de Pontarlier" hija varjabbli ħafna, u tiddependi l-aktar fuq il-pjanti li jintużaw u fuq il-metodi tad-distillazzjoni tradizzjonali. Fil-fatt din il-konċentrazzjoni tvarja skont l-għamla ġenetika tal-pjanta, mill-istadju ta' żvilupp u min-nutrizzjoni tagħha, mill-klima u min-natura tal-ħamrija. Ir-rata ta' estrazzjoni ta' dawn l-elementi tista' wkoll tinbidel skont il-metodi ta' distillazzjoni użati. Għalhekk, biex jitqiegħed fis-suq prodott li jkun fih biżżejjed komposti li jiddeterminaw il-karatteristiċi tal-indikazzjoni ġeografika "Absinthe de Pontarlier", il-manifatturi jużaw il-qawwa alkoħolika skont il-volum bħala varjabbli ta' aġġustament fil-kummerċjalizzazzjoni, billi jvarjaw il-kontenut tal-ilma miżjud għat-tnaqqis tal-qawwa alkoħolika. L-operazzjoni ta' tnaqqis tal-qawwa alkoħolika li ssir eżatt qabel l-ibbottiljar għalhekk għandha assolutament titwettaq mill-manifattur. B'mod ġenerali, il-komposti volatili preżenti fiż-żjut essenzjali huma sensittivi ħafna għall-attakki mill-ambjent estern, faċilment jinteraġixxu f'reazzjonijiet kimiċi u għalhekk huma instabbli ħafna: Peress li s-solubbiltà tal-ossiġenu fiż-żejt essenzjali tiżdied meta tonqos it-temperatura, hemm ir-riskju li l-ossidazzjoni taż-żjut essenzjali sseħħ anki f'temperatura baxxa meta jitbattlu l-btieti, waqt l-ippompjar u l-ibbottiljar, u tipproduċi prinċipalment radikali perossidi u idroperossidi li jistgħu jvarjaw il-kwalità taż-żjut essenzjali. Meta tiġi f'kuntatt mal-kesħa jistgħu jiffurmaw biċċiet żgħar fix-xarba li jitilgħu fil-wiċċ. Minħabba f'hekk, jekk l-ibbottiljar jitwettaq mingħajr ma jissaħħan u jiġi omoġenizzat l-assenzju, il-biċċiet jiġu ffiltrati qabel l-ibbottiljar u l-karatteristiċi organolettiċi tax-xarba jiġu affettwati b'mod sinifikanti. Bil-kuntrarju, jekk isseħħ kristallizzazzjoni fil-flixkun wara li x-xarba tiġi esposta għall-kesħa, din ma jkollhiex konsegwenzi għaliex il-prodott, wara li jisħon, jerġa' jieħu l-karatteristiċi inizjali tiegħu mingħajr deterjorament. Iż-żjut essenzjali huma sensittivi wkoll għar-reazzjonijiet ma' ċerti materjali tal-plastik jew tal-metall li għandhom jiġu pprojbiti waqt il-ħżin, waqt l-immaniġġjar u waqt l-ippakkjar. Fi kliem ieħor, iż-żjut essenzjali fl-"Absinthe de Pontarlier" huma instabbli ħafna, u reazzjonijiet diversi jistgħu jwasslu għal bidliet sinifikanti fil-proprjetajiet tagħhom u b'hekk jimmodifikaw il-karatteristiċi organolettiċi ta' dan il-prodott b'indikazzjoni ġeografika. Għalhekk, il-preservazzjoni tagħhom teħtieġ prekawzjonijiet speċjali sal-ibbottiljar u waqt l-ibbottiljar sabiex tiġi minimizzata l-preżenza tal-arja, biex ix-xarba spirituża tinżamm protetta mid-dawl u mill-ossiġenu, kif wkoll biex titnaqqas l-inkompatibilità li tista' teżisti ma' ċerti materjali tal-plastik. Kontroll rinforzat permezz tal-eżami analitiku u organolettiku tal-prodotti ppakkjati jippermetti li jiġi identifikat deterjorament possibbli tal-kwalità taż-żjut essenzjali li jaffettwaw il-karatteristiċi organolettiċi jew fiżikokimiċi tal-prodott. F'dan il-każ, dan il-kontroll jista' jwassal għall-projbizzjoni tat-tqegħid fis-suq tal-prodott difettuż bl-indikazzjoni ġeografika "Absinthe de Pontarlier". Ix-xarbiet spiritużi li għalihom qed tintalab l-indikazzjoni ġeografika "Absinthe de Pontarlier" f'konformità ma' din l-Ispeċifikazzjoni tal-Prodott ma jistgħux jitqiegħdu għall-bejgħ jew jinbiegħu mingħajr ma tidher l-indikazzjoni ġeografika msemmija hawn fuq fit-tikketta. L-indikazzjonijiet mhux obbligatorji jistgħu jidhru fuq it-tikketta biss f'dimensjonijiet li ma jaqbżux id-doppju tal-karattri tal-indikazzjoni ġeografika "Absinthe de Pontarlier" kemm fil-wisa' u kemm fl-għoli. Il-kliem "vieillie sous bois" (immaturat fl-injam) segwiti jew le mit-tul tal-maturazzjoni jistgħu jidhru biss għax-xarbiet spiritużi li jirrispettaw il-kundizzjonijiet stabbiliti fil-punt 3 (il-paragrafu ta' qabel tal-aħħar).
Extracted from C_110_2018.html